ანა ატკინსი

ანა ატკინსი, დაბადებიდან ანა ჩილდრენი ( ; დ. 16 მარტი, 1799, ტონბრიჯი, კენტის საგრაფო – გ.  9 ივნისი, 1871, ჰალსტედი , კენტის საგრაფო , დიდი ბრიტანეთი) —  ინგლისელი მეცნიერი, ბოტანიკოსი და ილუსტრატორი, ერთ-ერთი პირველი ქალი ფოტოგრაფი. ანა ატკინსმა პირველმა გამოსცა წიგნი, რომელიც მხოლოდ ფოტოებით იყო ილუსტრირებული.Rare book by woman pioneer goes to auction". The Guardian (London). 19 June 1996.

 ბიოგრაფია 
ანა ატკინსი იყო მეცნიერისა და სამეფო საზოგადოების წევრის  ერთადერთი შვილი, ჯონ ჯორჯ ჩილდრენის ერთადერთი შვილი. ჯორჯი   მუშაობდა ქიმიის, მინერალოგიის და ზოოლოგიის განხრით. მის სახელს ატარებს მინერალი  ჩილდრენიტი და პითონის სახეობები Antaresia childreni. გოგონას დედა მშობიარობისას  დაიღუპა. ანამ მამისგან მემკვიდრეობით მიიღო ინტერესი სამეცნიერო საქმიანობის მიმართ. იგი ასევე ხალისით სწავლობდა ხატვას და სხვადასხვა მხატვრულ ტექნიკას (როგორიცაა ლითოგრაფია ). 1823 წელს მან შექმნა 200 ილუსტრაცია მამის მიერ თარგმნილი ლამარკის ერთ-ერთი ნაწარმოებისთვის. 1825 წელს ანა ჩილდრენი ცოლად გაჰყვა მიწის დიდ მესაკუთრე ჯონ პ. ატკინსს.  ამ ქორწინებაში  წყვილს შვილები არ ჰყოლია.Atkins, Anna; Schaaf, Larry J.; Kraus, Hans P. Jr. (1985). Sun Gardens: Victorian photograms. New York: Aperture. ISBN 0-89381-203-X.

ანა და მისი მამა მეგობრობდნენ ფიზიკოსთან სერ ჯონ ჰერშელთან,  რომელსაც ეკუთვნოდა ციანოტიპის  ფოტოგრაფიის ტექნიკის აღმოჩენა 1839 წელს. ერთი წლის განმავლობაში ანამ სრულყოფილად აითვისა ეს ახალი მეთოდი და შეძლო მისი გამოყენება სხვადასხვა სამეცნიერო ფენომენისა და ობიექტის გამოსახულების შესაქმნელად. W. G. Harvey -ს  Manual of British Algae (1841) საფუძველზე, მან გამოაქვეყნა ბრიტანული წყალმცენარეების საკუთარი ფოტოალბომი  სახელწოდებით Cyanotype Impressions. ეს  იყო პირველი ალბომი, რომელიც შედგებოდა ფოტოგრაფიული ტექნოლოგიის გამოყენებით შექმნილი ილუსტრაციებისგან.  მთლიანობაში შეიქმნა ხსენებული ალბომის მხოლოდ 12 ეგზემპლარი, რომელთაგან ერთი ამჟამად ინახება ბრედფორდის ეროვნულ მედია მუზეუმში . ამ პირველ გამოცემას 1843-1853 წლებში მოჰყვა კიდევ მომდევნო 12.   ამ დროის განმავლობაში ანა ატკინსმა შექმნა დასათაურებული 389 ციანოტიპის ფოტოგრამა მათთვის სამეცნიერო ახსნა-განმარტების დამატებითი ფურცლებით. 1854 წელს გამოიცა ანა ატკინსის კიდევ ერთი წიგნი ბოტანიკის შესახებ, საკუთარი ფოტოებით ილუსტრირებული სახელწოდებით: ბრიტანული და უცხოური ყვავილოვანი მცენარეებისა და გვიმრების ციანოტიპები ( Cyanotypes of British and Foreign Flowering Plants and Ferns).Roger Taylor (2007). Impressed by the Light: British Photographs from Paper Negatives, 1840–1860. NY, Metropolitan Museum of Art. p. 287.

ანა ატკინსის ნამუშევრები, ისევე როგორც ჰერშელის ციანოტიპური მეთოდი, მე-19 საუკუნის შუა ხანებში ხანმოკლე ინტერესის შემდეგ, დავიწყებას მიეცა და ხელახლა აღმოაჩინეს მე-20 საუკუნეში, როდესაც  მიაკვლიეს ახალ აპლიკაციებს (კერძოდ, სამშენებლო ნახაზში).Ware, Mike (1999). Cyanotype: the future, science and art of photographic printing in Prussian blue. National Museum of Photography, Film & Television.

 პოპ კულტურაში 
2015 წლის 16 მარტს, ინტერნეტის საძიებო სისტემა Google-მა აღნიშნა ატკინსის 216 წლის იუბილე და განათავსა Google Doodle-ის გამოსახულება მოლურჯო ფოთლების ფორმებით მუქ ფონზე მის საძიებო გვერდზე მისი ციანოპრინტის ნამუშევრების წარსადგენად.

 გალერეა 

 ლიტერატურა 

 ლარი ჯ. შააფი: მზის ბაღები: ანა ატკინსის ვიქტორიანული ფოტოგრაფები . დიაფრაგმა, ნიუ-იორკი 1985 წელი, ISBN 0-89381-203-X

 სქოლიო 

კატეგორია:ქალი ფოტოგრაფები
კატეგორია:ქალი მეცნიერები
კატეგორია:ბრიტანელი ფოტოგრაფები
კატეგორია:ბრიტანელი ბოტანიკოსები
კატეგორია:დიდ ბრიტანეთში გარდაცვლილები
კატეგორია:გარდაცვლილი 1871
კატეგორია:გარდაცვლილი 9 ივნისი
კატეგორია:დაბადებული 1799
კატეგორია:დაბადებული 16 მარტი